Guardia di Finanza

Guardia di Finanza Italiako Indar Armatuen lau adarretako bat den polizia-indar berezi bat da. Zuzenean Ekonomia eta Finantza ministroaren eta Barne Ministerioko segurtasun publikoko zerbitzuaren mende dagoen gorputz militarra da. Arlo ekonomikoan eta finantzarioan polizia judizialeko eta segurtasun publikoko lanak egiten ditu. Guardia di Finanza indar armatu bat da, eta aireko eta itsasoko flota handia du Italiako mugak kontrolatzeko. Gainera, historia militar luzea du eta bi mundu gerretan parte hartu du. Italiako Guardia di Finanzaren eskumen nagusiak hauek dira: kontrabandoa, nazioarteko droga-trafikoa, finantza-kriminaltasuna, diru beltzaren birziklatzea (kapitalak zuritzea), zerga-iruzurra, aduana-kontrolak, immigrazio klandestinoa, dirua faltsifikatzea, mafiaren aurkako eragiketak, nazioarteko terrorismoaren finantzaketa eta kriminalitate informatikoa. Gaur egun, Guardia di Finanza 68.000 militarrek osatzen dute, eta bertako poliziak Europolen eta OLAFen (Iruzurraren aurka Borrokatzeko Europako Bulegoa) lanean ari dira. Beste herrialde batzuetako antzeko organoak honakoak dira: Espainian, ZAEAren Espainiako Aduanazaintza Zerbitzua eta Guardia Zibila, Suitzako mugako guardia (GWK), U.S. Immigration and Customs Enforcement DEA, U.S. Customs and Border Protection estatubatuarrak eta CTI eta Kolonbiako Polizia Nazionalaren Antinarkotikoen Zuzendaritza kolonbiarrak. Arma eta ibilgailuak Automobilak Fiat Grande Punto Fiat Nuova Panda Land Rover Range Rover Fiat Croma Alfa Romeo Giulia Alfa Romeo 155 Alfa Romeo 156 Alfa Romeo 159 Fiat Bravo Fiat Stilo Land Rover Freelander Land Rover Defender Iveco Massif Iveco Daily Isuzu D-Max Fiat Scudo Land Rover Discovery Nissan Navara Hegazkinak Helikopteroak Itsasontziak 200 alturako patruilari baino gehiago. Armamentua Pistola: Beretta 92, Beretta 84 BB, Beretta PX4 Storm Subfusila: Beretta PM 12 S2 Eraso-fusila: Beretta SC70/90 Eraso-eskopeta: Spas-12 Erreferentziak Kanpo estekak